Marcin Banot. Marcin Banot, ps. "Silesian Spider Man" (rodz. 1988 we Śwjyntochlowicach) - ślůnski wspinocz, wideobloger. Wloz m. in. na hotel Marriot w Warszawje, Tour Montparnasse, Tour Total, Humber Bridge, wjyrch Djabelskego Młyna we Ślůnskim Wesołym Mjasteczku, 363 myjtrůw wysoki radjowy maszt we Donebach, abo na Hotel Silesia bez zicherungu.
Uod urodzyńo půmjyszkuje na Chropocowje (tajla Śwjyntochlowicůw). 26 listopada 2016 zaczůn kludźić wideobloga "BNT", kery publikowany je na YouTube. Na sztand 3 lipńa 2021 mo sam wćepane 423 filmy, 424 tyśůnce subskrypcyji a 65 milijůnůw wyśwjytlyń. Dokumyntuje sam swoje żywobyće, rajzy a wspinoczki. Godo zauobycz po ślůnsku.